Dec 24,2015
ఐడీబీఐ ఆధ్వర్యంలో రైతు దినోత్సవం
   నవతెలంగాణ వాణిజ్య విభాగం: ఐడీబీఐ బ్యాంక్‌ వనస్థలిపురం, ఎల్‌బీ నగర్‌ శాఖల ఆధ్వర్యంలో బుధవారం రైతు దినోత్సవం జరిగింది. హయత్‌నగర్‌ సమీపంలోని నేరపల్లి, దండుమైలారం గ్రామాలలో వీటిని అధికారులు నిర్వహించారు. ఈ కార్యక్రమంలో ఐడీబీఐ తెలంగాణ ప్రాంతీయ విభాగం అధినేత భద్రీ శ్రీనివాసరావు, ముంబయి విభాగం ఏజీఎం రేవతీ ఈశ్వర్‌తో పాటు స్థానిక ప్రజాప్రతినిధులు, వ్యాపారవేత్తలు, బ్యాంక్‌ అధికారులు పాల్గొన్నారు. కార్యక్రమంలో భాగంగా శ్రీనివాస్‌రావు మాట్లాడుతూ భారత ఆర్థిక వ్యవస్థలో రైతుల పాత్రను గురించి వివరించారు. రైతుల వివిధ అవసరాల నిమిత్తం బ్యాంకులు తోడ్పాటుగా ఉంటూ వస్తున్నాయని అన్నారు. వ్యవసాయదారులకు తోడుగా ఉండేందుకు గాను బ్యాంక్‌ అందిస్తున్న వివిధ రుణాలను గురించి వివరించారు. 18 శాతం మేర బ్యాంకు రుణాలు అన్నదాతకు అందిస్తున్నట్లు తెలిపారు. ఈ సందర్భంగా పలువురు అన్నదాతలకు రుణ మంజూరీ లేఖలను అందించారు. రైతులు వెలువరించిన పలు సందేహాలకు బ్యాంక్‌ అధికారులు సమాధానాలు ఇచ్చారు. కార్యక్రమంలో బ్యాంక్‌ తెలంగాణ బిజినెస్‌ డెవలప్‌మెంట్‌ విభాగం అసిస్టెంట్‌ జనరల్‌ మేనేజరు ఎస్‌సీఎం షెట్టి, ఎల్‌బీ నగర్‌ శాఖ బ్రాంచీ హెడ్‌ రజనీకాంత్‌, వనస్థలీపురం శాక అధినేత్రి గడ్డం మాధవి. బ్యాంక్‌ సిబ్బంది తదితరులు ఈ కార్యక్రమంలో పాల్గొన్నారు.
మీ స్నేహితులకు రికమెండ్ చెయ్యండి